Összefüggő iskolai gyakorlat – Gyógytestnevelés szabályzata

A „Gyógytestnevelés Összefüggő iskolai gyakorlat” előfeltétele a 10. félévben teljesített Testnevelés Összefüggő iskolai gyakorlat.

A „Gyógytestnevelés Összefüggő iskolai gyakorlat” egy egész szemeszteren (11. szemeszter) keresztül tartó folyamatos iskolai jelenlétet, a gyógytestnevelő tanári munka minden részével történő ismerkedést jelent. A gyakorlat mind az iskolai munka, mind pedig a szakszolgálati rendszerben történő foglalkoztatás ismeretanyagát magában foglalja.

Célja az elméleti ismeretek gyakorlati alkalmazásának elsajátítása a vezetőtanár és a mentorált közötti ismeretátadáson, szoros együttműködésen alapuló oktatási-nevelési folyamaton keresztül.

A tanárjelöltek a **Gyógytestnevelés** „Összefüggő iskolai gyakorlatot” budapesti vagy vidéki általános és középiskolákban teljesítik. A gyakorlat, a szakvezetés által kijelölt iskolában a 11. félév szorgalmi időszakának végéig tart.

A vizsgatanítás a terminus végén a fogadó iskolában teljesítendő.

Az „Összefüggő iskolai gyakorlat” teljesítésének követelményei:

* A gyakorlaton való aktív részvétel (hospitálás, órarészek illetve teljes órák megtartása)
* Mentortanár órarendjének megfelelően 4-5 nap/hét részvétel és legalább 50 teljes óra megtartása.
* A vezetőtanár által aláírt, kijavított és értékelt részletes óravázlatok, óratervek készítése.
* Hospitálási füzet vezetése.

Az eddigiek egyben az aláírás feltételei is.

A félév gyakorlati jeggyel zárul, amelyből 60% óravezetés, 40% óravázlat.

A gyakorlati jegy megszerzését követően a hallgató vizsgatanításra jelentkezhet. A vizsgatanítás a diploma megszerzésének feltétele.